Oxirgi dam olish kunlarining o‘zida turli shtatlarda yettita ommaviy otishma holati qayd etilgan. Foto: Reuters AQShda 2022 yil boshidan buyon ommaviy otishma holatlari soni 400taga yetdi, deb xabar berdi Gun Violence Archive. "AQShda to‘rt nafardan ortiq odam yaralangan yoki o‘lgan otishmalar soni 400taga yetdi", - deyiladi xabarda. Oxirgi dam olish kunlarining o‘zida turli shtatlarda yettita ommaviy otishma holati qayd etilgan. Qurolli zo‘ravonlik muammosi may oyidagi ikki fojiadan so‘ng hukumat e’tiborini tortdi: Buffalodagi supermarketga qilingan qurolli hujum oqibatida 10 kishi halok bo‘ldi va Yuvalddagi boshlang‘ich maktabda jinoyatchi 19 o‘quvchi va 2 o‘qituvchini otib o‘ldirdi. Iyun oxirlarida prezident Jo Bayden qurol savdosini qat’iylashtirish to‘g‘risidagi qonunni imzoladi.